Ihmisten tapa ostaa ruokaa muuttuu nopeasti, ja sen vuoksi norjalainen elin­tarvike­jätti Orkla osti Suomesta Kotipizzan

Ruoan ostaminen siirtyy ruokakaupoista ravintoloihin ja elintarvikejättien on pakko sopeutua muutokseen, Kotipizzan ostanut Orklan toimitusjohtaja Peter Ruzicka selittää.

Miksi norjalainen elintarvikejätti Orkla osti Kotipizza-pikaruokayhtiön pois pörssistä?

Orklan toimitusjohtaja Peter Ruzicka sanoo kauppaan olleen monia syitä, mutta yksi peruste nousee ylitse muiden.

Ihmisten tapa ostaa ruokaa muuttuu nopeasti niin, että yhä suurempi osa ruuasta ostetaan valmiina mukaan tai nopeasti ravintolassa syötäväksi.